Lastatempe neniuj novaĵoj venis de la Akademio de Esperanto. Laŭ informoj ricevitaj de Libera Folio, la silento estas kaŭzita de interna konflikto, kiu povos konduki al demisio al pluraj konataj akademianoj.
#000001
En la retejo de la Akademio de Esperanto aperis nenio nova post decembro 2014. Libera Folio eksciis, ke la Akademia silento estas kaŭzita de intensaj diskutoj, pri kiuj oni ne volas informi la ĝeneralan publikon.
#000002
Dum la lastaj jaroj multegaj homoj lernis Esperanton per interreto, unuavice ĉe la populara retejo Duolingo, kiu havas kurson de Esperanto ne nur en la angla, sed nun ankaŭ en la hispana, kaj baldaŭ ankaŭ en la portugala.
#000003
Tamen montriĝis, ke multaj el la novaj lernintoj ne bone regas la uzon de la akuzativo, eble pro mankoj en la lernomaterialo. Jam de multaj jaroj la Akademio de Esperanto registris, ke novaj lernantoj havas problemojn pri la akuzativo, sed la tendenco iĝis multe pli atentinda dum la lasta tempo, kiam ĉiam pli granda parto de la novuloj trovas Esperanton en interreto kaj lernas ĝin neorganizite.
#000004
La Akademio de Esperanto en siaj internaj diskutoj konstatis, ke la akuzativo estas ĉiam pli ofte misuzata, aŭ eĉ tute ne uzata, precipe en retaj diskutoj. Lige kun tio, kelkaj akademianoj tute serioze proponis diskuti, ĉu la akuzativo nepre estu deviga en moderna Esperanto.
#000005
Iom surprize, inter la subtenantoj de tiu radikala propono troviĝas ankaŭ Bertilo Wennergren, la verkinto de Plena Manlibro de Esperanta Gramatiko. Jen kiel li argumentas, responde al demando de Libera Folio:
#000006
– La malapero de akuzativo estas ĝenerala tendenco en multaj lingvoj kaj ke la fakto, ke ĝi atingis ankaŭ Esperanton, plian fojon nekontesteble pruvas, ke Esperanto estas natura homa lingvo.
#000007
Kelkaj akademianoj proponis, ke oni iom post iom aprobu elizion de la akuzativo, ĉar detala studo de la Fundamento montras, ke la akuzativo ne estas deviga. La 16 reguloj diras nur, ke la akuzativo havas la finaĵon -n, sed ne difinas, kiam oni devas uzi ĝin. Laŭ la Fundamento la artikolon oni povas “en la unua tempo tute ne uzi”, do eblas konkludi, ke la samo validu pri la akuzativo.
#000008
Bertilo Wennergren rakontas, ke laŭ pluraj akademianoj oni permesu, ke tiuj, kiuj ne sentas sin certaj pri la akuzativo ne uzu ĝin. Post dek jaroj oni reesploru la situacion kaj lasu la ĝeneralan uzon decidi, ĉu la akuzativo plu estas bezonata.
#000009
– Simile kiel en aliaj lingvoj, ankaŭ en Esperanto tamen restos lingvaj fosilioj kiel memoraĵo pri la iama ĝenerala uzo de la akuzativo. En Esperanto la akuzativo restos plu uzata almenaŭ ĉe la personaj pronomoj, por eviti ambiguecon, kiu alie aperus ĉe esprimoj kiel “mi amas vi”.
#000010
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000015
Pri la forlaso de la akuzativo: absoluta fantaziaĵo, kiun neniu serioze proponis. Ke multaj esperantistoj ĝin fuŝas, kiel ankaŭ aliajn lingvajn erojn, estas ja vero. Amasa demisio de la Akademio? Absoluta fantaziaĵo, kiu ĝin inventis?
#000016
Eĉ civitano kapablas ridigi, sed malintence.
#000017
En la itala ni nomas tion “april-fiŝo” 😉
#000018
kial, diable, vi usaz grizetan coloron de teksto?
tio ja estas malfacila por legi!
#000020
Chu ni senfine kverelu pri simpla litero “n” ? Kompreneble chiu rajtas fushe paroli –
sen aprobo de AdE !
#000021
Hodiau la unua de aprilo- ho mia memor`
#000022
Sur kia kulturo vi bazas tiujn vortojn ? April-fisxo, kion signifas ? Cxu Esperanto estas universala lingvo ?
#000023
 kaj de tie saltu al pli detalaj lingvo-versioj (ekz. la germana au angla) por ekscii pli pri la (neklara) origino de la tago.
#000024
Ho, mia kor’! Vi preskaŭ mortigis min per tiu artikolo hodiaŭ matene. Ĝis ĝia fino kun nekredemo, sed tamen kredante, mi lasis min mistifiki.
Tre bone farite, sed atentu, ke la realo ne ŝtelu la ideon. ?
#000025
Oni neniam scias, chu pri sherco temas okaze de io rilate al la Akademio de Esperanto, char: En ghi estas nur unu membro, pri kiu estas sciate kun certeco, ke li prijughas lingvajn demandojn tiel, kiel tion preskribas la statuto de la Akademio.
#000026
Laŭ Zamenhof la konstruo de Esperanto estas tute fremda por la parolantoj de la eŭropaj lingvoj, en kiuj aperis La Unua Libro. Ĝi jam estis fremda al li mem, jam ne plu komprenanta, kio estis al li tute klara en lingvokreiva aĝo infana (en Belostoko). Post gimnazia maturatesto li jam ne povis demeti la gramatikajn okulŝirmilojn, fiksitajn en la tradicia lernejo. Pseŭdofacilige li kompilis tian simplan priskribon, ke la lernontoj eĉ ne rimarku ian diferencon inter la strukturo de Esperano kaj tiu de sia propra lingvo. Ripetadi kai instruadi tian priskribin estas ja facile, sed ĝi ne klarigas la reciproke interkomprenigan lingvokrean mekanismon de Esperanton. Rezultojn de tia instruado resumis Zlatko Tiŝljar en sia jubilea konfeso “Mia saĝo post 50 jaroj de instruado de Esperanto: (2012).
Esperanto havas ne akuzativon, sed malsubjektigan adpozicion -n. Tamen Esperanto enhavas neniun memstaran elementon unuliteran, do tiu -n ne povas funkcii nek kiel prepozicio nek kiel postpozicio. Estante konsonanta, ĝi ne taŭgas kiel prefikso. Restas nur unu ebleco – aldoni ĝin fine de vokal- aŭ diftongofina vortunifurmo aŭ personaj pronomoj aŭ al la 3 vokalfinaj numeraloj, kiel finfine faris Kalocsay en sia traduko de “La Tragedio de l’Homo” per la lipoj de Eva (eldono dua, 1961)
#000027
Bertilo: ” post dek jaroj oni reesploru la situacion kaj lasu la ĝeneralan uzon decidi, ĉu la akuzativo plu estas bezonata”
En Esperanto gravas krea uzeblo, ne uzado, kiom ajn “ĝenerala” ĝi fariĝus..
#000028
La ŝoka “novaĵo” akademie akuzativa (kiu, agnoskende, povus esti vera – fakte plej mirigas, ke ĝi ne estas) jam generis dekduoble pli multe.
#000030
Vidu, pri ŝercoj eblas facile kaj sendanĝere diskuti.
La konsternigan novaĵon pri la ekstrema neprofesieco ĉe TEJO mi ne volis komenti, ĉar ne havus sencon: Tiajn fiaskojn estigas la sistemo de mallongdaŭra volontula estrado, similaj fiaskoj okazis kaj okazos, ĉar ĉiun duan jaron novaj homoj senspertaj faras la samajn novulajn erarojn.
#000032
🙂 Por daŭrigi en facileblaj ŝercoj, povas aldoniĝi jeno: – Ili estas ne pagataj, do ne spertaj, do ne eraraj, do ne fiaskaj, do ne normale raportendaj kontoj ĉe la fino, do ne longdaŭraj, konsekvence ne komenteblaj. Por parafrazi Amiko Carlo, kiu fantaziaĵe inventis tiu TejO?
#000033
Similmalpage ne daŭris la sklavaj Romanaj tempoj, tamen komenti oni nun male povas plu , eĉ definitive apogi laŭ mi, la tendenco de Amiko Bertilo antaŭhieraŭtage por forgesi en lingvo internacia: l’akuzativo(pli malpli sklavigo), kaj mi aldonus la supersigno(pli malpli religieco).
#000034
Sentimento(magneto) ekzistis as os ĉiutempe, dum scienco, certe ne la mono, sendube estas nia futuro.
#000035
Kvankam nur lerta April-sherco ni tamen ghustigu tiujn asertojn:
#000037
“detala studo de la Fundamento montras, ke la akuzativo ne estas deviga. La 16 reguloj diras nur, ke la akuzativo havas la finaĵon -n, sed ne difinas, kiam oni devas uzi ĝin.”
#000038
Ni estas tiom stranga popolo, ke ajnan ŝercon aŭ novaĵon primovadan, kiom ajn strangan aŭ nekredeblan, ni unuavide kredas. Eĉ duavide. Nur pene ni devas konvinki nin mem pri la falseco. Aliaj popoloj rimarkas pli rapide. Cerbumige.
#000044
” Tusxante la akuzativon mi povas al vi doni la jenan konsilon: uzu gxin cxiam nur en tiaj okazoj, kie vi vidas, ke gxi estas efektive necesa ., en cxiuj aliaj okazoj, kie vi ne scias, cxu oni devas uzi la akuzativon au la nominativon – uzu cxiam la nominativon. La akuzativo estas enkondukita nur el neceso, cxar sen gxi la senco ofte estus ne klara...”
#000048
Kiel Vi vidas , la artikolo aperis dum carismo, diktaturo. Simile al via demando, ankau mi povus demandi :Cxu en diktaturo ne plu bezonatas akuzativo ? Sed, sxerco flanken !
#000049
Mi skribis pri tio, ke estus bone , se la akademianoj solvus la problemojn demokratie. Bedaurinde, Vi intermiksis la lingvan aferon kaj la manieron de decidofaro. Akuzativo kaj demokratio estas du malsamaj aferoj. Faras nenion. Erari estas home.
#000050
Cxu vere mi ” gravege eraris “?
#000051
Karaj, ĉu vi bonvolus atenti, ke ĉi tie temas pri unuaaprila ŝerco?!
#000052
Ekspedicio al Oceanio, rezultoj: La rusa vojaĝanto parolis en la scienca biblioteko de la Krimea Federacia UniversitatoUsona prezidanto Biden proponis eks-ĉefon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki ĈednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinĉuk prezentis sian novan ekspozicion "Afganio, 2008" en Simferopolo (Krimeo)
#000057
Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en AzerbajĝanoCifereca sekurigo + Lingvo
#000058
Subtenu informadon pri Esperanto en unu el la plej grandaj libro-foiroj de LatinamerikoIKU en Torino – plej riĉa programo post 2015Forpasis Marcel Leereveld, la dojeno de aŭstraliaj ersperantistoj
#000059